Air Battalion Royal Engineers

Air Battalion Royal Engineers (ABRE) var en forløper til Royal Flying Corps, som igjen var forløper til Royal Air Force. Den var den første enheten i Storbritannias forsvar som tok i bruk fly.  

Bataljonen ble opprettet i 1911 og sprang ut fra School of Ballooning, etablert i 1888. Den besto av to kompanier og et hovedkvarter ved Farnborough flyplass. 1. kompani fokuserte på luftskip og ballonger, mens 2. kompani var oppsatt med fly.  

I oktober 1911 benyttet Italia fly under den italiensk-tyrkiske krig i Libya. Denne utviklingen bidro til at britiske forsvarsmyndigheter ønsket å etablere et eget flykorps, og 12. april 1912 ble Royal Flying Corps opprettet.  

 Referanser 

Kategori:Britiske militære avdelinger og forband
Kategori:Britiske nedlagte militære avdelinger og forband